Lapsenrääkkäystä
Lapsenrääkkäystä. Folkwanneniin kirjoitetaan Myrskylästä: Kansakoulujen ollessa puheena, tahdon mainita, että kirkonkylässä olevan suomalaisen kansakoulun opettaja K. F. Salminen 14 p:n huhtikuuta pahoin ruoski ja rääkkäsi mainitun koulun oppilasta Charlotta Miinantytärtä, saadakseen tämän tunnustamaan rikoksen, johon hän asiaa lähemmin tutkittaessa huomattiinkin syyttömäksi. Kun Salmisen läheläiset nuhtelivat häntä siitä, että hän julmalla tavalla oli rääkännyt turvatonta, orpoa lasta, vastasi hän hyvin kylmästi. Niinpä niinkin, mokomaa (äpärä-) lasta. Miinantytär on, näet, syntynyt ulkopuolella avioliittoa ja semmoiset lapset eivät arvatenkaan hänen mielestään ole ihmisiä. Asia on sitä kummastuttavampi, kun mies kuuluu seurakunnan kristillismielisiin.

Miinantytär sairastui rääkkäyksestä eikä liene paljon toivoa hänen parantumisestaan.

Koska kansakoulunjohtokunta näkyy olevan aivan voimaton moisen opettajan suhteen, niin olisi kouluylihallituksella syytä tarttua asiaan käsiksi ja panna toimeen laillinen tutkinto.

[Lähde: Uusi Suometar 4.5.1890 sivu 3]

Anonyymi
Koulu
Uusi Suometar
1890